Diari Oficial de la Generalitat Valenciana


Sumari del DOGV 5466, del 08-03-2007 (2007/1985)

RESOLUCIÓ de 2 de febrer del 2007, de la Conselleria de Territori i Habitatge sobre la declaració com a Àrea de Rehabilitació d'escassos Recursos del grup Porta de Gandia (València) exp. 46/0007/2006.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1985


Data del document
:   02-02-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Gandia
    * construcció urbana
    * habitatge social

Antecedents de fet
Primer. L'Ajuntament de Gandia ha sol·licitat la declaració com a àrea de rehabilitació d'escassos recursos d'un grup de 502 habitatges
Juntament amb la sol·licitud s'aporta certificat de la Comissió de Govern en què s'acorda la rehabilitació d'habitatges de caràcter social, memòria-programa de l'actuació on es recull la situació i les característiques tècniques i econòmiques de la intervenció, informe socioeconòmic dels residents de l'àrea emés pels serveis socials municipals, proposta de designació com a ens gestor de l'actuació a l'Agència Municipal d'Habitatge i Urbanisme Sostenible SA i acreditació del compromís de participació municipal en l'actuació.
Segon. Es tracta de habitatges habitats majoritàriament per pensionistes i immigrants amb escassa capacitat econòmica i de gestió.
De l'informe socioeconòmic presentat es conclou que els ingressos familiars oscil·len entre els 600 i 1000 euros en la majoria dels casos (93%), i són inferior als 600 euros en el 50% dels casos.
Tercer. Es tracta d'un grup format per 6 blocs de 6, 7 i 15 altures, agrupats en 4 línies d'edificació, que contenen 502 habitatges distribuïts en 23 nuclis de comunicació vertical.
La situació de cadascun d'aquests blocs pel que fa al seu nivell de dotacions i estat de conservació és molt variable. No obstant això, sí que és comú a tots ells el deteriorament de façanes i cobertes com també l'obsolescència de les xarxes generals i interiors de les instal·lacions d'electricitat, llanterneria i sanejament.
D'altra banda, a pesar que tots els edificis consten de 6 o més altures, 11 dels 23 nuclis de comunicació vertical no tenen ascensor i els que en disposen, necessiten renovació.
Quart. Les actuacions que l'Ajuntament pretén escometre per habitatge consisteixen en:
Restauració de façanes amb substitució de fusteries
Reparació de coberta
Renovació/instal·lació d'ascensors
Adequació d'instal·lacions d'electricitat, llanterneria i sanejament.
Millora de les condicions d'habitabilitat de l'interior dels habitatges.
Reurbanització de carrers de vianants entre blocs
Cinqué. El pressupost previst de la intervenció es xifra en 5.791.171,16 euros, dels quals 690.569,15 es destinen a adequació d'infraestructures.
Sisé. L'estimació d'ajudes que corresponen a l'esmentada intervenció, per aplicació de les establides pels articles 65, 66 i 67 del Decret 81/2006, de 9 de juny, del Consell, es detalla en la fitxa orientativa adjunta.
Seté. El 28 de desembre del 2006 s'emet informa favorable del tècnic dels Serveis Territorials de Habitatge i Projectes Urbans de València.
Vuité. El 25 de gener del 2007 el Servei de Rehabilitació de la Direcció General de Habitatge i Projectes Urbans emet proposta de declaració d'àrea de rehabilitació en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 18 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar com a àrea de rehabilitació d'escassos recursos el grup de 502 habitatges Porta de Gandia (València).
Segon
Designar com a ens gestor de l'actuació a l'empresa municipal Agència Municipal de l'Habitatge i Urbanisme Sostenible, SA.
Tercer
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit.
Quart
Caldrà ajustar-se al que disposa la secció segona del capítol VI del mencionat Decret 81/2006, pel que fa a la necessària qualificació provisional i definitiva de les actuacions de cadascun dels edificis, per a poder acollir-se a les ajudes regulades per aquest. Amb aquest fi l'ens gestor aportarà la documentació necessària per a complir el tràmit administratiu.
Contra aquesta resolució que posa fi a la via administrativa, es pot interposar recurs contenciós administratiu davant del jutjat contenciós administratiu de València en el termini de dos mesos comptadors des de l'endemà a la notificació, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que crega oportú.
València, 2 de febrer del 2007. - El director general de Habitatge i Projectes Urbans: Bernabé Bueno Miralles.